
  จดหมายข่าวประชาสัมพันธ์
      องค์การบริหารส่วนตำบลทุ่งสง  อำเภอนาบอน  
        จังหวัดนครศรีธรรมราช  80220  โทรศัพท์  0-7530-0800

------------------------------------------------------------------
การชำระภาษี  ประจำปี 2561
ภาษีบำรุงท้องที่
ที่ดิน หมายถึง พื้นที่ดิน รวมถึงภูเขาและแหล่งน้ำด้วย
เจ้าของที่ดิน หมายถึง บุคคลหรือคณะบุคคลซึ่งมีกรรมสิทธิ์ในที่ดิน (สำรวจใหม่)  ผู้มีหน้าที่เสียภาษี ยื่นแบบแสดงรายการที่ดิน(ภ.บ.ท. 5) ภายในเดือนมกราคม (สำรวจใหม่ทุกระยะ 4 ปี)

เสียภาษีภายใน เดือนมกราคม – เมษายน ของทุกปี หรือภายใน 30 วัน นับแต่วันที่ได้รับแจ้งการประเมิน  หากไม่ชำระภาษีภายในเวลาที่กำหนด เสียเงินเพิ่มดังนี้
· ไม่ยื่นแบบแสดงรายการภายในเวลาที่กำหนด เสียเงินเพิ่มร้อยละ 10 ของภาษี
· ยื่นแบบแสดงรายการไม่ถูกต้อง เสียเงินเพิ่มร้อยละ 5 ของค่าภาษี
· แจ้งจำนวนเนื้อที่ดินไม่ถูกต้อง เสียเงินเพิ่ม 1 เท่าของภาษี
· ไม่ชำระภาษีภายในกำหนด เสียเงินเพิ่มร้อยละ 24 ต่อปี
   

ภาษีโรงเรือนและที่ดิน

หมายถึง ภาษีที่จัดเก็บจากโรงเรือนหรือสิ่งปลูกสร้างอื่นกับที่ดิน ซึ่งใช้ต่อเนื่องกับโรงเรือนหรือสิ่งปลูกสร้างนั้น 
โรงเรือน หมายถึง บ้าน อาคาร ร้านค้า รีสอร์ท ฯลฯ
ผู้มีหน้าที่เสียภาษีโรงเรือนและที่ดิน คือ เจ้าของทรัพย์สินนั้น ๆ
ค่าภาษี ผู้เสียภาษีชำระภาษีปีละครั้ง ตามค่ารายปีของ ทรัพย์สิน ในอัตราร้อยละ 12.5 ต่อปี
โดยให้เจ้าของทรัพย์สิน ยื่นแบบแสดงรายการทรัพย์สิน ภายในเดือน กุมภาพันธ์ ของทุกปีและชำระ
ค่าภาษีภายใน 30 วัน นับถัดจากวันที่ได้รับแจ้งการประเมิน  หากไม่ชำระภาษีภายในเวลาที่กำหนด เสียเงินเพิ่มดังนี้
· ค้างชำระไม่เกิน  1  เดือน  นับแต่วันพ้นกำหนดจะต้องเสียเงินเพิ่ม ร้อยละ  2.5  ของค่าภาษี
*   ค้างชำระเกิน  1  เดือน แต่ไม่เกิน  2  เดือนจะต้องเสียเงินเพิ่ม ร้อยละ  5  ของค่าภาษี
*    ค้างชำระเกิน  2  เดือน แต่ไม่เกิน  3  เดือนจะต้องเสียเงินเพิ่ม ร้อยละ  7.5  ของค่าภาษี
*    ค้างชำระเกิน  3  เดือน แต่ไม่เกิน  4  เดือนจะต้องเสียเงินเพิ่ม ร้อยละ  10  ของค่าภาษี


ภาษีป้าย
ป้าย หมายถึง ป้ายแสดง ชื่อ ยี่ห้อ หรือเครื่องหมายในการประกอบการค้า เพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ เครื่องหมาย
ผู้มีหน้าที่เสียภาษีป้าย คือ เจ้าของป้าย  ผู้ครอบครองป้าย โดยให้เจ้าของป้ายยื่นแบบแสดงรายการภาษีป้าย ภายในเดือนมีนาคมของทุกปี และชำระค่าภาษีภายใน 15 วัน นับแต่วันที่ได้รับแจ้งการประเมิน หากไม่ชำระภาษีภายในเวลาที่กำหนด เสียเงินเพิ่มร้อยละ 2 ต่อเดือนของค่าภาษี
โดยสามารถยื่นแบบแส ดงรายการ และชำระภาษี
  ณ   ฝ่ายจัดเก็บรายได้   กองคลัง   องค์การบริหารส่วนตำบลทุ่งสง
ในวัน และเวลาราชการ

